CELEX: 32011R0602
Language: da
Date: 2011-06-20 00:00:00
Title: Kommissionens gennemførelsesforordning (EU) nr. 602/2011 af 20. juni 2011 om tarifering af varer i den kombinerede nomenklatur

23.6.2011   
            
            
               DA
            
            
               Den Europæiske Unions Tidende
            
            
               L 163/8
            
         KOMMISSIONENS GENNEMFØRELSESFORORDNING (EU) Nr. 602/2011
   af 20. juni 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. juni 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare bestående af en bolt med en underlagsskive, en ekspanderbar ankerbøsning og en møtrik, fremstillet af rustfrit stål.
                  Bolten har sekskanthoved, en længde på 55 mm, gevind i hele sin længde og en trækstyrke på 490 MPa.
                  Ankerbøsningen har en længde på 42 mm og en indvendig diameter på 10 mm inden ekspansion. Den har ikke gevind.
                  Varen anvendes til fastgøring af genstande til et hårdt materiale, fx en betonvæg, ved, at bøsningen med møtrikken indeni anbringes i et boret hul, hvorefter bolten sættes i og spændes til. Når bolten spændes til, trækkes møtrikken an mod boltens hoved, hvorved ankerbøsningen udvides og fastgør genstanden solidt til det hårde materiale.
               
               
                  7318 19 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-kode 7318 og 7318 19 00.
                  Varen er ikke en sammensat vare som omhandlet i almindelig tariferingsbestemmelse 3 b), da de enkelte bestanddele tilsammen udgør en enkelt vare, en ekspansionsbolt. Tarifering efter den bestanddel, der er karaktergivende for varen, er derfor udelukket.
                  Tarifering under pos. 7318 15 som en bolt, også med tilhørende møtrik eller underlagsskive, er udelukket, da ankerbøsningen er en anden vare end en møtrik eller underlagsskive.
                  Varen tariferes ud fra sine kendetegn under KN-kode 7318 19 00 som andre varer med gevind.